Document ID: /roh_data/filtered/fineweb-2-filterrobots_roh.jsonl.gz/29354

L’idea da la nova plattafurma «denkBAR@ThinkBigSilvaplana» è da pussibilitar il barat d’experientschas tranter glieud da professiun ch'è activa, ma er cun pensiunads. Inscunters regulars, per part en furma da lavuratoris, furman la basa per quest pool da cumpetenza.
La gruppa centrala che stat davos la nova plattafurma, consista dad indigens e possessurs da segundas abitaziuns a ed enturn Silvaplauna. Sur tut dumondas areguard l'avegnir duain vegnir discutadas. La colliaziun tranter il pool da cumpetenza e la vischnanca da Silvaplauna saja garantida tras la preschientscha da la chanzlista.